Паспортка күп калмады

	2015 елның 1 гыйнварыннан Россиядә паспортларны пластик картага алмаштыра башлаячаклар. Кәгазь паспортлар исә 2025 елның 1 гыйнварында тулысынча гамәлдән чыгачак. 	 Бу турыдагы нигезләмә ике көн элек Россиянең Икътисадый үсеш министрлыгы сайтына урнаштырылган. Документны Россиянең федераль миграция хезмәте эшлә­гән. Нигезләмәне төзү­челәр кәгазь паспортларны пластик картага алмаштыру кә­газь боткасын киметергә яр­дәм итәчәк, юридик яки башка дәүләт хезмәтләре күр­сәткән вакытта кыңгыр эш­ләр башкаруны чикләячәк дип хәбәр итәләр. Алар фи­керенчә, пластик карта куллану өчен дә уңайлырак, аңа зарар килү мөмкинлеге дә азрак. 

Электрон паспорт ху­җасы турында шәхси мәгълү­мат­лар­ны гына түгел, ә аның үзенә генә хас булган мәгъ­лүматны, мәсәлән, тавышын, бармак эзләрен, язу рә­вешен дә үзендә саклаячак. Ул кәгазь паспорт кебек үк 14 яше тулганнарга тапшырылачак. Электрон пас­портның га­мәлдәге вакыты 10 ел булыр дип көтелә. Картаны алмаштырганда махсус дәүләт пошлинасы түләргә туры килә­чәк. Исем-фа­ми­лия, туу көне һәм урыны үз­гәргән, картага зыян килгән очракта да аны яңасына алмаштырырга мөм­кин булачак.

Пластик карталар 2015 елның 1 гыйнварыннан кулланылышка керәчәк. Бу вакытка кадәр карта алып өл­гермәгәннәр иске паспортларыннан файдаланып тора ала. Халыкка пластик карталарны тапшыру 2015 елдан соң да дәвам итәчәк. Яңа төр паспортка тулысынча күчеп бетү өчен 10 ел вакыт би­рергә җыеналар. 2025 елның 1 гыйнварында исә кәгазь пас­портлар тулысынча га­мәл­дән чыгачак.  

Ватаным Татарстан

	№ 17 | 30.01.2013	


